ಆಸ್ಪತ್ರೆ ಸಿಬ್ಬಂದಿ ಜೊತೆಗಿನ ರಿಷಿ ಕಪೂರ್ ಕೊನೆಯ ವಿಡಿಯೋ

ಮುಂಬೈ: ಬಾಲಿವುಡ್ ರೊಮ್ಯಾಂಟಿಕ್ ಹೀರೋ, ಬಾಬಿ ರಿಷಿಕಪೂರ್ ನಿಧನದ ಬಳಿಕ ಅವರ ವಿಡಿಯೋವೊಂದು ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿದೆ.

ಆಸ್ಪತ್ರೆ ಸಿಬ್ಬಂದಿ ರಿಷಿ ಕಪೂರ್ ಅವರಿಗಾಗು ಹಾಡು ಹಾಡಿದ್ದಾರೆ. ಹಾಡು ಕೇಳಿದ ಬಳಿಕ ಮಾತನಾಡಿರುವ ರಿಷಿ ಕಪೂರ್, ನನ್ನ ಆಶೀರ್ವಾದ ನಿಮ್ಮ ಜೊತೆಯಲ್ಲಿರುತ್ತದೆ. ಶ್ರಮವಿಲ್ಲದೇ ಯಶಸ್ಸು ಸಿಗಲ್ಲ. ಆ ಯಶಸ್ಸಿಗಾಗಿ ಶ್ರದ್ಧೆಯಿಂದ ಕೆಲಸ ಮಾಡಿ. ಹೆಸರು, ಗೌರವ ಎಲ್ಲವೂ ಶ್ರಮದಿಂದಲೇ ಬರುತ್ತೆ. ಅದರ ಜೊತೆಗೆ ಅದೃಷ್ಟವೂ ನಿನ್ನ ಜೊತೆಗಿರಲಿ ಎಂದು ರಿಷಿ ಕಪೂರ್ ಹರಿಸಿದ್ದಾರೆ.

ಇಂದು ಮಧ್ಯಾಹ್ನ ಬಾಬಿ ರಿಷಿಕಪೂರ್ ಅವರ ಅಂತಿಮ ವಿಧಿ ವಿಧಾನಗಳನ್ನು ಚಂದನವಾಡಿ ಸ್ಮಶಾನದಲ್ಲಿ ನೆರೆವೇರಿಸಲಾಯ್ತು. ಪತ್ನಿ, ಪುತ್ರ ಸೇರಿದಂತೆ ಕೇವಲ 24 ಜನರು ಅಂತ್ಯ ಸಂಸ್ಕಾರದಲ್ಲಿ ಭಾಗಿಯಾಗಿದ್ದರು. ಪುತ್ರಿ ರಿದ್ಧಿಮಾ ಕಪೂರ್ ಸಾಹನಿ ದೆಹಲಿಯಲ್ಲಿರೋದರಿಂದ ತಂದೆಯ ಅಂತಿಮ ದರ್ಶನ ಸಹ ಪಡೆಯಲಾಗಲಿಲ್ಲ.

https://www.instagram.com/p/B_mge62nOt7/?utm_source=ig_embed

ತಂದೆಯ ಸಾವಿನ ಸುದ್ದಿ ತಿಳಿಯುತ್ತಿದ್ದಂತೆ ರಿದ್ಧಿಮಾ ಚಾರ್ಟರ್ ಫ್ಲೈಟ್ ಮೂಲಕ ತೆರಳಲು ಅನುಮತಿ ನೀಡುವಂತೆ ಅಧಿಕಾರಿಗಳ ಬಳಿ ಮನವಿ ಮಾಡಿಕೊಂಡಿದ್ದರು. ಲಾಕ್‍ಡೌನ್ ಹಿನ್ನೆಲೆ ಅಧಿಕಾರಿಗಳು ಅನುಮತಿ ನೀಡಿರಲಿಲ್ಲ. ಆದ್ರೆ ದೆಹಲಿ ಪೊಲೀಸರು ರಸ್ತೆ ಮಾರ್ಗವಾಗಿ ತೆರಳಲು ಅನುಮತಿ ನೀಡಿದ್ದರು. ರಸ್ತೆ ಮೂಲಕ 1400 ಕಿ.ಮೀ. ಪ್ರಯಾಣ ಮಾಡಬೇಕು. ಹಾಗಾಗಿ ಕುಟುಂಬಸ್ಥರು ಇಂದು ಮಧ್ಯಾಹ್ನವೇ ಪುತ್ರಿಯ ಅನುಪಸ್ಥಿತಿಯಲ್ಲಿ ಅಂತ್ಯಕ್ರಿಯೆ ನಡೆಸಿದ್ದಾರೆ.

ರಿಷಿ ಕಪೂರ್ ಅಂತ್ಯ ಸಂಸ್ಕಾರದಲ್ಲಿ ಕುಟುಂಬಸ್ಥರು ಸೇರಿದಂತೆ ಅಭಿಷೇಕ್ ಬಚ್ಚನ್, ಐಶ್ವರ್ಯ ರೈ ಬಚ್ಚನ್, ಕರೀನಾ ಕಪೂರ್, ಅನಿಲ್ ಅಂಬಾನಿ, ಆಲಿಯಾ ಭಟ್, ರೀಮಾ ಜೈನ್, ಮನೋಜ್ ಜೈನ್, ಆದರ್ ಜೈನ್, ಆನೀಶಾ ಜೈನ್, ವಿಮಲ್ ಪಾರೀಖ್, ಡಾ.ಟಂಡನ್ ಮತ್ತು ರಾಹುಲ್ ರವೈಲ್ ಸೇರಿದಂತೆ ಆಪ್ತರು ಭಾಗಿಯಾಗಿದ್ದರು.